JohanHeinsen/ENO huggingface dataset:
Aarhuus Stifts-Tidende, 1837-07-14
Sverrig=Norge. Man har endnu intet Tilforladeligt erfaret om hvem der efter Motzfeldt skal træde ind i Statsraadet. Rygtet har nævnt Generallieutenant Fleischer, der saaledes maaskee i et Statsraads-Embede skal faae nogen Erstatning fordi Baron Wedel=Jarlsberg og ikke han blev General for den norske Armee efter General Stabells Død. Motzfeldt gik af med en Pension af 2500 Spd. (hans Gage, var 3000). Ved Rigsforsamlingen paa Eidsvold var han Deputeret fra Artillerikorpset, og ved Storthinget 1814 var han Repræsentant for Bergen, og var En af dem som stemte ivrigst mod Foreningen med Sverrig, hvilket Bergens Indv. udtrykkeligen havde paalagt ham. Strax efter Storthingets Opløsning blev han fra Capitain udnævnt til Statsraad. Som Grund til, at han nu søgte sin Afsked, angives hans Søns Tilsidesættelse ved Besættelsen af en Professorpost ved Universitetet, hvortil den yngre Lector Keiser blev udnævnt. - Mellem den norske og den svenske Presse finder for Øieblikket en Skriftvexling Sted ang. Tildragelserne i Christiania sidstl. 17de Mai, fornemmelig om det i Studentersamfundet opførte Stykke. "Stockholmsfarerne", og en Samtale nogle Studenter havde havt med to svenske Skippere. Det svenske Blad, Dagl. Allehande har opfordret Regjeringen til at foranstalte Undersøgelse desangaaende. Fra Christiania meldes, at i Mandsminde er ikke saamange Skibe blevne indklarerede i een Maaned som i den forrige. Over 45,000 Tdr. Korn var hidbragt dertil. Flere Danske var der allerede paa tredie Reise. Udvandringerne til Amerika vedblive. Et af Norges herligste Skibe, Atalante, af Flekkefjord, er afseilet med 100 Emigranter.
Aarhuus Stifts-Tidende, 1837-07-14
Fædrelandet. Khvn. den 11te Juli. Med Hs. M. Kongens Restitution er det nu rykket saavidt frem, at Allerhøistsamme den 5te ds. præsiderede i Geheime-Statsraadet, som da holdtes første Gang efter Hs. Majestæts Sygdom, og hvis Sammenkomster nu kunne ventes fortsatte. Forrige Mandag var ligeledes atter første Gang Parol hos Hs. Majestæt. Hs. K. H. Prinds Christian tog deraf Anledning til i en kort Tale at udtrykke de Tilstedeværendes Glæde ved at see Hs. Majestæt igjen i deres Midte, hvorefter Allerhøistsamme behagede i huldrigste Udtryk at besvare denne Oration.
Aarhuus Stifts-Tidende, 1837-07-14
Prindsen af Glücksborg er afreist herfra med Dampskibet til Lübeck, for derfra, som det hedder, at afgaae til England for at komplimentere den unge Dronning.
Aarhuus Stifts-Tidende, 1837-07-14
(Hamb. Aviser.) 1/2 Længe har ikke noget Dødsfald i de høiere Circler vakt en saa almindelig og dybtfølt Deeltagelse og Bedrøvelse, som den unge Frue Neergaards, en Datter af Geheime=Statsminister v. Stemann. Aandfuld og af Naturen herligt begavet, modstod hun enhver Jndvirkning fra de glimrende Kredse, hvori hun saaes, og bevarede sin barnlige, rene Aand. Ved denne Leilighed tages ikke noget Hensyn til de forskjellige politiske Troesbekjendelser, men Enhver har et Suk for den nedbøiede Faders Sorg. Efter at Nationalbanken er bleven bemyndiget til directe Udlaan, har Directionen bestemt en Capital af 500,000 Rbd. til Udlaan, fornemmelig i større Landeiendomme, mod 4 PC. Rente og iøvrigt paa de Vilkaar, som med kgl. Approbation ere fastsatte for dette Slags Laan af Bankens Midler. De Eiendomsbesiddere, som til d. A. 11 Decbr. ønske Laan, og kunne tilbyde fuldkommen betryggende Sikkerhed, ville skriftlig indsende Begjæring herom inden næstk. August Maaneds Udgang.
Aarhuus Stifts-Tidende, 1837-07-14
Fra Pressen er udkommen: Pastor Hornfylds Betragtninger over Bibelen, 3die Deel, med Forfatterens Portrait.
Aarhuus Stifts-Tidende, 1837-07-14
Kjøbenhavns Børs-Cours d. 11 Juli. Species 202. - 12 Mk. 2 s. Rbkp. 4 pC. kgl. Oblig. 91 a 91 1/2 Rd. Sdl. Nationalb. Oblig. 102 1/2 a 103 Rd. r. S. 4 pC. Rigsb. Oblig.
Aarhuus Stifts-Tidende, 1837-07-14
4 pC. Norsk Laan 4 pC. nye Norske Oblig. 101 a 101 1/2 – 3 PC. eng. Laan . 71 1/2 a L. St. Natk. Actier. 35 a 37 i r. S. Norske Sp. Sdl............ 181 1/2 Rd. Sedler. Ved den 1273 Trækning i Wandsbek udkom: No. 61. 33. 10. 63, 58.
Aarhuus Stifts-Tidende, 1837-07-14
Befordringer og Afgang i Landmilitair=Etaten: Chefen for det danske Establissement i Frederiksnagor i Ostindien, Oberst v. Rehling, udnævnt til Gouverneur over vore ostindiske Besiddelser. Hs. D. Ritmester Prinds Frederich August til Slesv. Holst. S. Augustenborg til Esqvadronschef med Majors Characteer. Borgercapitain og Commandeur for Borgervæbningen i Veile, Morten Ottesen, tillagt Rang med Pr. Lieutn. af Khvns Borgervæbning med Tilladelse at bære Armeens Felttegn. Capitain ved Aarhuus Byes Borgervæbning Fr. Cl. Døcker, som har Tilladelse at bære Armeens Felttegn, er under 28de Juni tillagt Rang med Pr. Lieutn.
Aarhuus Stifts-Tidende, 1837-07-14
af Khvns Borgervæbning. Dimitteret Major fra det Sjæll. Jægerkorps H. J. v. Wodschow bevilget en m. Afsked som Oberstlieutenant. Capt. ved Jng. Corpset. N. v. Købke tillagt Majors Characteer. Sek. Lieutn. S. Rothschild udnævnt til anden Vice-Brandmajor paa St. Thomas. Regimentsdyrlæge Ringheim til Stabs dyrlæge. Bataillonschirurg Hahn entlediget med Krigsraad Caracteer. Esqvadronschirurg Kofoed, Compagniechirurg Friese og Batteriechirurg Rathje tillagt Bataillonschirurg Caracteer.
Aarhuus Stifts-Tidende, 1837-07-14
Dødsfald. Madame Gugenheim født Cantor, Madame Bolette Simonsen f. Meyer, Madame Sorterup, Alle i Khvn. Proprietair Wilsbeck paa Hæstrupgaard. Jfr. Sophie Bramsen (20 Aar gl.) i Altona. Organisk Reimers i Bramstedt, Pastor Würger i Brockdorff. Kjøbmand O. Malter i Slesvig. Justitsraad og Eldtoldskriver Albinus i Lauenborg. Mad. Sophie Bonnevie, Enke efter Propr. Bonnevie til Falkensteen, død i Christiania.
Aarhuus Stifts-Tidende, 1837-07-14
Reisende med Dampskibet Dania. Fra Aarhuus til Kallundborg: Justitsraad Sarauw, Amtstuefuldmægtig Øllgaard, Jfr. Petersen, Pastor Ammentorp med Kone, S. Keil, G. Keil, Lieutenant v. Chenon, Proprietair Faber, Adjunct Dorph. Bankassistent Fabricius, Krigsraad Ramløse, Khm. Holst, Landvæsens=Elev Bahnson.
Aarhuus Stifts-Tidende, 1837-07-14
Bekjendtgjørelser. Den 22de f. M. er ved Øen Anholts østre Rev af Havet opfisket tvende Jernkettinger, den ene 16 og den anden 50 Favne lang. Eieren til samme indkaldes herved, ifølge Placaten af 25de August 1825, til, inden 2 Maaneder fra Dato, at melde sig hos mig og godtgjøre sin Eiendomsret til det Fundne, som derefter kan ventes udleveret imod Omkostningernes Betaling. Randers Amtshuus, den 6te Juli 1837. W. Lorentz.
Aarhuus Stifts-Tidende, 1837-07-14
Ved Auctionen som den 29de Juli afholdes over de Kongelige Hingste, bortsælges endvidere 7 Halvblodsheste, nemlig: en suxrød Vallak i fjerde Aar, et Par blankbrune Vallakker i Dito, et Par dito Hopper i tredie Aar, en blankbruun Vallak i Dito, en sort Dito i Dito. Disse Heste, som ere ret smukke og i god Stand, ere faldne efter Fuldblodshingsten Cassio og Landhopper. Aarhuus, den 4de Juli 1837. Fleischer.
Aarhuus Stifts-Tidende, 1837-07-14
Efter Begjæring af vedkommende Udlægshaver afholdes Tirsdagen den 18de dennes, om Eftermiddagen Kl. 3, Auction hos Bagermester Munk paa Fiskergade her i Byen over 1 Chatol, 1 Stueuhr, 1 Sengested, nogle Sengeklæder, med mere. Hvilket herved bekjendtgjøres. Aarhuus, den 10de Juli 1837. Fleischer.
Aarhuus Stifts-Tidende, 1837-07-14
Da intet Bud blev gjort ved den over Bagermester Johannes Sperlings Sted No. 231 i Provste gyden her i Horsens den 3die dennes afholdte 3die Auction, bliver nu bemeldte Sted, der bestaaer af et 1 Etages Forhuus paa 8 Fag, et 2 Etages Fløihuus, paa 4 Fag, samt et Halvtag paa 3 Fag, med Gaardsrum, og tilliggende Jordlod i Marken af Hartkorn 1 1/4 Alb., stillet til 4de Auction i selve Stedet Mandagen den 24de dennes, om Formiddagen Kl. 11 1/2, hvor da absolut Bortsalg vil finde Sted. Hvilket herved bekjendtgjøres. Horsens, den 8de Juli 1837. Ræder.
Aarhuus Stifts-Tidende, 1837-07-14
Efter Reqvisition fra Procurator Seidelin i Ebel oft, paa Kammerraadvocatens Vegne, bliver den, den Kongelige Kasse udlagte Ørum Sogns Konge-Korntiende, af tiendeydende Hartkorn, Ager og Eng 156 Tdr. 7 Skpr. 1 Fdk. 1 7/8 Alb., Skovskyld 4 Tdr., heri NørreHerred, stillet til Bortsalg ved 3de offentlige Auctioner, som afholdes paa denne Byes Raadhuus Mandagen den 31te Juli førstkommende 14de August Tirsdagen = 29de Dito hver Dags Formiddag Kl. 11. Conditionerne ere forinden til Eftersyn hos Reqvirenten og her paa Contoiret. Hvilket herved bekjendtgjøres saavel til Lysthaven. des som Panthavernes Underretning, ifølge Placaten 22de April 1817. Nørre Herreds Contoir i Grenaae, den 4de Juli Aagaard.
Aarhuus Stifts-Tidende, 1837-07-14
Om en 2 a 3 Uger agter jeg at afholde en Løsøre Auction. Hvem der ved denne Leilighed ønsker Noget bortsolgt, ville behageligst derover snarest mulig meddele mig Fortegnelse. Aarhuus, den 13de Juli 1837. Hert; 2000 Rbd. aarlig. Til et monopoliseret Fabrikanlæg, det eneste i sit Slags, søges en Medinteressent, der strax kan indskyde 1200 Rbd., som Maskinen m.v. har kostet, og desuden lidt efter lidt anvende circa 4000 Rbd. til Jndkjøb af raa Materialier. Baade Maskinen og Materiallerne, samt det færdige Stof, blive den vordende Jnteressents Eiendom til hans Sikkerhed, og med denne Fabrik vil, efter nøiagtig detailleret Beregning, fortjenes aarlig Netto over 4000 Rbd., hvoraf Halvdelen, tilfalder den vordende Jnteressent. Det nærmere erfares hos Procurator Knudsen i Kjøbenhavn, Nybro gaden Nr. 6, 1ste Sal.
Aarhuus Stifts-Tidende, 1837-07-14
Et nyt Huus, af Grundmuur, med Have, paa Skaumgaards Mark, i Vindum Sogn, passende til Beboelse for en Enke, eller en lille honnet Familie, kan, saasnart ønskes, faaes til Leie. Jldebrændsel, 1 a 2 Køer og 4 Faar paa Græs og Foder, kan dermed faaes, naar man snarest muligt henvender sig til Eieren, Dahl, paa Skaumgaard pr. Viborg.
Aarhuus Stifts-Tidende, 1837-07-14
Tvende Gaards Avl i Boergaards Vang, der forhen har tilhørt N. B. Kiellerup, kan faaes tilleie, naar man derom strax henvender sig til Politieassistent Prokurator Nielsen.
Aarhuus Stifts-Tidende, 1837-07-14
Stedet No. 157 paa Rosensgade, der nu beboes af Hr. Fuldmægtig Andersen, kan underhaanden erholdes tilkjøbs. Man behager desangaaende at henvende sig til Fuldmægtig Brendstrup, der afslutter Handelen. Aarhuus, den 12te Juli 1837. Jnger Marie sal. Hansen, Enke efter Dreierm. A. Hansen.
Aarhuus Stifts-Tidende, 1837-07-14
Stedet No. 701 i Møllestien, der fra Nye er opbygget af Grundmuur 1826 og som fortrinlig er indrettet, med gibsede Værelser, er underhaanden at faae tilkjøbs paa favorable Vilkaar hos Eieren J. H. Beck.
Aarhuus Stifts-Tidende, 1837-07-14
Undertegnede agter underhaanden at sælge sit eiende Sted No. 790 og 91, beliggende ved Munkeport. J Mangel af Salg, kan den Leilighed jeg selv beboer, faaes tilleie næste Flyttetid. Bødker Jørgensens Enke.
Aarhuus Stifts-Tidende, 1837-07-14
Den Leilighed i Hr. L. A. Jahnsens Gaard No. 35, paa Skolegaden, som forhen har været beboet af Hr. Branddirecteur Major Ridder v. Bech, og som nu beboes af Hr. Skrædermester Søchting, kan faaes tilleie til førstkommende Michaeli Flyttetid. Det nærmere derom aftales med J. H. Agerup ved Aaen.
Aarhuus Stifts-Tidende, 1837-07-14
J Stedet No. 277 ved Agen er i første Etage 1 a 2 Værelser, et lidet Kammer, Kjøkken og Leilighed til Brænde, for et Par eenlige Folk til førstkommende Michaeli Flyttetid at faae tilleie. J. N. Thrue.
Aarhuus Stifts-Tidende, 1837-07-14
Hos Undertegnede, paa Frederiksgade, er en Huusleilighed at faae tilleie strax eller til Flyttetid, ovenpaa 4 Værelser med Kjøkken, nedenunder 2 Værelser med Kjøkken, Brændehuus og Kielder, samlet eller særskildt. Sammesteds kan faaes Staldrum til 2 Heste. Engel. J St. Olufsmarkedet. er for en Handlende et Værelse paa 4 Fag med Sovekammer at faae tilleie paa det store Torv hos F. Scheibyes Enke.
Aarhuus Stifts-Tidende, 1837-07-14
Paa Middelgade No. 69 er 2 a 3 Leiligheder med Kjøkken og Spisekammer a. at faae tilleie næstk. Flyttetid. Sammesteds kan strax faaes 2 a 3 Værelser, for Logerende. F. J. Dessau.
Aarhuus Stifts-Tidende, 1837-07-14
En Gjed, som giver Melk, er at faae tilkjøbs paa Marselisborg. Møller. Skpr. W. Thomsen, med Børtjagten de 2de Venner, afseiler Onsdagen den 19de Juli til Kjøbenhavn, medtagende Fragtgods og Passagerer.
Aarhuus Stifts-Tidende, 1837-07-14
Prædikanter i Domkirken førstk. Søndag: Til Høimesse. Hr. Pastor Gruner; til Aftensang: Hr. Cand. theol. Seidelin.
Aarhuus Stifts-Tidende, 1837-07-14
Redigeres, trykkes og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1837-07-15
den 15de Juli. Løverdagen Se med Brevposterne Den til Forsendelse allene privilegerede. Kongelig allernaadigst Stifts-Tidende. Aarhuus
Aarhuus Stifts-Tidende, 1837-07-15
Blandinger. De mange Liig - skrives der fra Constantinopel – som daglig drive omkring i Kanalerne, vise, at der i al Stilhed foretages Henrettelser i Anledning af den sidstopdagede Sammensværgelse mod Sultanens Liv. Over 30 Liig har man seet svømme i Havet udenfor Seralet. To af Sammensværgelsens Hovedmænd ere undkomne paa et Skib til Frankrig. Blandt de som ere faldne i Unaade nævnes endog Sultanens Svigersøn, Halil Paska. Samme Dag, som Sultanen fra sin Reise vendte tilbage til Constantinopel, blev født ham en Prinds hvilket den officielle tyrkiske Tidende anmelder saaledes: Ved den igaar indtrufne Fødsel af en Prinds har Allah paany flettet en Faderglædes Perle i Hs. Høiheds Livs Rosenkrands. Prindsens gode Besindende forhøier Moderens Velbehag."J Staden Athen har den 22de Mai tildraget sig et Ulykkestilfælde af en gandske særegen Natur. Politiet lod, i en Kjøbmands Huus, 14 Sække Krudt borttage, og Politiofficianten var saa uforsigtig at lade dem bringe til sin egen Bopæl. Underveis gik den Hul paa een af Sækkene og en tynd Krudtlinie betegnede Dragernes Spor. En Dreng, som vel før ustraffet havde leget med Krudt, antændte Krudtlinien, og Politiofficiantens Huus fløi øieblikkelig i Luften, medens en ved Siden liggende Bygning tillige kom i Brand. Jmidlertid satte dog kun 2 Mennesker Livet til ved denne Leilighed.
Aarhuus Stifts-Tidende, 1837-07-15
Morning Herald melder at have faaet en Række Nummere af Sandwichelslands-Gazette, der er bleven oprettet i Honolulu i Julimaaned f. A. ved Hr. Stephan D. Mackintosh under Hans Majestæt Kong Kanikeaulis særegne Beskyttelse." Det første Nummer, indeholder det kongelige Privilegium til bemeldte Hr. Mackintosh og lyder saaledes: Honolulu Oahu. Jeg antager det, De har tilskrevet mig. Det fornøier mig at see andre Landes Værker og Sager, som ere nye. Var jeg der, saa vilde jeg særdeles hige efter at see noget. Jeg sagde til Kinan: Lav Bogtrykkerpresser. Min Tanke er tilende. Min kjærlige Hilsen til Dem og Raynolds. Fra Kong Kaulkeauli." Publicummet i Honolulu og hvad dertil hører, sendte oftere Redacteuren Foræringer af tørret Oxekjød, fyltede Pommerantser og mange andre vare Sager af mærkværdig Ypperlighed." Ovennævnte Blad beskriver et Gjestebud, som den amerikanske Consul Hr. Jones gjorde for Officererne paa de americanske Krigskibe Peacock og Enterprice, hvilket Kongen ogsaa beærede med sin Nærværelse og tog godt til sig af stegt Hundekjød.
Aarhuus Stifts-Tidende, 1837-07-15
En Privatskandal beskjæftiger i denne Tid Parises galante Cirkler, den bekjendte, lunefulde Novelle digterinde, Marquisinde Dudevant, der skriver under Navnet Georg Sand, og som saadan ogsaa har et Navn i Danmark, fik, paa Grund af dette antagne mandlige Navn, Opfordring til at gjøre Tjeneste i Nationalgarden. Madame Sand svarte ikke herpaa og Disciplinarcommissionen dømte derfor Georg, Sand, Jæger i den anden Bataillons ellevte Legion, til en Extravagt. Da Madame Sand heller ikke herefter lod høre fra sig, blev hun dømt til 12 Timers Borgerarrest. Nu skrev hun et Brev, hvori hun gjorde opmærksom paa det Latterlige i en saadan Fremgangsmaade; men Capitainen svarte, at han først vilde lade Georg Sand være i Ro, naar Denne for ham havde ført Beviset for sit Kiøn. (Bemeldte Dame, bar for nylig i sin Salon, hvor mange literaire Personer vare forsamlede til et Theeselskab, Beenklæder af rødt Cashemir, en Slaabrok af bruunt Fløiel, og en rigtbroderet Fløiels Turban. Alle Tilstedeværende kaldte den berømte Skribentinde ligefrem: Georg.)
Aarhuus Stifts-Tidende, 1837-07-15
Dommen er nu fældet over de 104 Personer, der i Febr. 1831 i Modena havde havt til Hensigt at stifte Rebellion, ja nogle endog at bemægtige sig Hertugens, Frants IV af Estes Person. Af disse ere 29 blevne dømte til Galgen, 23 til livslang, 5 til 20aarig, 18 til 10aarig, 16 til Haarig Galeistraf2 til Haarigt, 3 til Zaarigt og 1 til saarigt Fængsel Denne Sidste er den Eneste, som opholder sig i Modena, Alle de Andre ere for lang Tid siden rømte at Landet, og holde af en vis Forsigtighed Dug og Disk udenlands.
Aarhuus Stifts-Tidende, 1837-07-15
For det militaire Publikum vil den Efterretning have Jnteresse, at en Mekaniker Steubel har opfundet en Kanon, som vil gjøre en Revolte i det europæiske Artilleriesystem. Den franske Regjering har udnævnt en Commission for at prøve den. Et Kartæskatterie med een saadan Kanon kaster i een Minut 170, og følgelig i een Time over 10,000 Kugler af en Tommes Gjennemsnit, og det 2500 Fod langt.
Aarhuus Stifts-Tidende, 1837-07-15
Til Paris er ankommet endnu en Mærkværdighed mere, nemlig en chinesisk Hingst, Kulikan. Den er 33 T. høi og 7 Fod lang; dens Been ere 10 T. lange, dens Farve er tigret og Hovedet er i Forhold til Kroppen uhyre stort. Uagtet de tynde Been løber den saa rask, at dens Eier ved næste Væddeløb paa Marsmarken vil lade den løbe omkap med de berømteste Rendere. Bruyant, Hovedmanden for Oprøret i Vendome, er, siden han blev sat paa fri Fod, af Glæde herover bleven vanvittig, saa man har maattet indespærre ham igjen. Da man greb ham, var han splitternøgen Forleden blev der paa Theatret ved Porten St. Martin i Paris opført et nyt Stykke, som ikke fandt Bifald, og som let kunde have forvoldet store Spektakler. Man raabte nemlig til Skuespilleren Bocage at han skulde tale høiere, hvilket Denne tog saa ilde op, at han vendte sig til Publicum med de Ord: "Den kan kun være ond Villie naar man ikke forstaaer mig. Herpaa fulgte en almindelig Trampen og Piben, hvorpaa Hr. Bocage traadte gandske frem paa Prosceniun- og sagde til Publikum: "Mine Herrer, Vi leve ikke mere i de Tider, hvor man troede at kunne mishandle Skuespilleren. Vi ere Mennesker ligesaavel som De- og vi have vores Ære ligesaa vel som De." Mo Forventning optog Publicum denne Lære godt, beklap pede Skuespilleren, og Forestillingen blev ikke meere forstyrret.
Aarhuus Stifts-Tidende, 1837-07-15
Den unge Hertug af Abrantes er for Gjælds Skyld bleven arresteret paa sit Landsæde i Nærheden af Paris, og transporteret ind i Gjældsfængslet.
Aarhuus Stifts-Tidende, 1837-07-15
Den spanske Regjering seer sig nødsaget til at paalægge nye Skatter. Saaledes kan man vente der en Luxusskat og en Skat af 5 PC. paa Huusleien. Ligeledes en forhøiet Afgift paa Tobak, Sukker osv.
Aarhuus Stifts-Tidende, 1837-07-15
Den berømte Hun=Elephant, Miss Dieck, er i Gens, hvor den var bleven rasende, ihielskudt af Kanonkugler, efter at 9 Karabinkugler ikke havde kunne trænge igjennem dens Hud. Det er mærkeligt, at der just for 17 Aar siden var i Gens bleven foretaget en lignende Exekution ogsaa med en Elephant Et eneste Londonner Handelshuus har paa een Dag solgt en detail for 30,000 Pd. St. Sørgetøier, J Engelland er nemlig Sorgen over Kongens Død saa almindelig, at selv de lavere Klasser ikke ere undtagne derfra.
Aarhuus Stifts-Tidende, 1837-07-15
En Lehnsbesidder i Lincolnshire har igjennem Landskabets Biskop ladet Peershuset ansøge om, at erholde Fritagelse fra en høistlatterlig, ja man kan vel sige forargelig Lehnspligt, hvormed en barbarisk Kontrakt, eller Testament, har behæftet ham Brugen og Nydelsen af hans Besiddelser: Han eller og hans Fuldmægtig skal nemlig hver Palmesøndag smelde 3 Gange med en Pidsk i Kirken imedens Præsten oplæser det i Ritualet foreskrevne Kapitel af Bibelen; derpaa skal han træde nærmere og imedens Præsten læser det 2det Kapitel, knæle for Denne og svinge Pidsken 3 Gange over hans Hoved; til nogen Trøst for Præsten skal der ved Pidskesnærten hænge en Pung med Penge, som siden tilfalder ham. Man vil da nu see, om Fornuft og Velanstændighed kan faae Bugt med Slendrian, og den vidtberømte, bogstavelige Udtydning?" En engelsk Papiirfabrikant, hvis Fabrik for nylig blev besøgt af Hertugen og Hertuginden af Sutherland, lod den hele Vei fra sin Bolig til Papiir møllen - en Afstand af 3/4 engelske Miil, bedække med eet eneste Ark Papiir, for at hans høie Gjæster kunde spadsere derhen med tørre Fødder.
Aarhuus Stifts-Tidende, 1837-07-15
Hr. Fowel Buxton har med betydelig Bekostning anskaffet fra Sverrig ved den bekjendte Jagtliebhaber Lloyd 28 levende Uhrhaner og Høns, og ladet dem komme over til Hull, for at gjøre et Forsøg med deres Forplantning i Skotland.
Aarhuus Stifts-Tidende, 1837-07-15
Den 23de Juni døde i Amsterdam en Enke, Adelheid Blom, som var født den 9 April 1728. i den preussiske Stad Barmen. Hun var kommet ung til Amsterdam, hvor hun blev gift og fødte 9 Børn, der Alle forlængst vare døde. Hun havde i lang Tid været døv, men 4 Dage førend hun døde, havde hun faaet sin Hørelse igjen. Hun døde saaledes, med alle sine Sandser, 109 Aar gl. Concurrencen blandt de engelske Dampskibe gaaer nu saa vidt, at man kan gjøre Reisen fra London til Edingborg, som allerede tillands udgjør 400 Mile, for 7 Shilling, omtrent 3 Rbdr.
Aarhuus Stifts-Tidende, 1837-07-15
J Belgien var der i en Fabrik, som beskjeftigede næsten tusinde Arbeidere, nylig begaaet et betydeligt Ty vert. Strax derpaa kom en gammel Kone, og forsikkrede, at hun, uden at være Her, skulde udfinde Tyven, hvis man vilde lade hende raade. Dette bevilgede man. Hun kom om Aftenen igjen med en sort Hane i Forklædet, og forkyndte, at naar Arbeiderne, den ene efter den anden, lagde Haanden paa Hanens Ryg, saa vilde denne gale, saasnart den følte Tyvens Haand. Hun stillede derpaa i en mørk Krog, hvor den ene Arbeider efter de anden lagde Haanden paa Hanens Ryg, men den galede ikke. Tyven har ikke berørt den - sagde Konen - ellers vilde den have galet; lad os engang besee Hænderne." Man bragte Lys, og Enhver viste sin Haand: alle vare sorte, med Undtagelse af en eneste, Tyvens, som ikke havde vovet at berøre Hanen. Han tilstod sin Forbrydelse og blev straffet. Den gamle Kone fik en god Belønning. Hanens Ryg havde hun bestrøget med Kønrøg og Bomolie. J Wacken, i Vestflandern, agerede den 4de Juni en Marionetspiller paa anden Etage for en Forsamling af 1000 Tilskuere; men midt under Forestillingen gik Gulvet itu, og Tilhørerne, Dukker og Maronetspiller, styrtede hovedkulde imellem hinanden ned i underste Etage. 15 Personer fik derved Arme og Been brækkede. Blandt de Mange der satte Livet til med det forulykkede Paketskib ved Regensborg Skibsbroe, var ogsaa en Moder med to voxne Døttre, en Frun v. Bøhmer, der vilde besøgt en tredie Datter, der laae i Barselseng, og som har taget sig denne Ulykke saanær, at man tvivler og hendes Liv. To unge Fruentimmer havde man længe seet klamrede fast til en Bielke og hørt jammerligt raabe om Hjelp, men inden denne kunde naae dem, vare de forsvundne. En anden ung Pige, Justine Burchardt, Datter af en Handelsmand i Reinhausen, havde viist en overordentlig Aandsnærværelse. Hun havde staaet paa Skibsbroen da Skibet stødte paa og revnede, og hun havde seet sin Moder, som var ombord derpaa, styrte ud i Søen. Ved Siden af hende stod der just en Bærebør, med den kastede hun sig ud i Søen, fi Moderen slæbt op derpaa, og da hun kom i Land tog hun hende paa sin Ryg og bar hende ind til Byen.